Diari Oficial de la Generalitat Valenciana


Sumari del DOGV 6617, del 27-09-2011 (2011/9545)

Notificació de la sentència dictada en el judici verbal de desnonament per falta de pagament número 1207/2010.
--------------------------------------------------------------------------------------------------------------

### Dades del document

Número de DOGV
:   6617

Data del DOGV
:   27-09-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/9545


Organisme emissor
:   Jutjat de Primera Instància i Instrucció Número 3 d'Alcoi

Tipus de document
:   Edicte

Notificació de la sentència dictada en el judici verbal de desnonament per falta de pagament número 1207/2010. [2011/9545]  
Verbal desnonament falta pagament 001207/2010  
De: Jorge Monllor Raduán.  
Procurador: Antonio Penades Martínez.  
Contra: Isabel María Medina Sáez.  
En aquest procediment verbal de desnonament i rendes seguides a instàncies de Jorge Monllor Raduán contra Isabel María Medina Sáez s'ha dictat la sentència publicable en el Diari Oficial de la Comunitat Valenciana només a l'efecte de la acció de reclamació de rendes, que, literalment, és com segueix:  
  
«Procediment: Assumpte civil 001207/2010  
Sentència número 000063/2011  
Jutgessa que la dicta: Diana Cantó Llorens.  
Lloc: Alcoi (Alacant).  
Data: 26 d'abril de 2011.  
Part demandant: Jorge Monllor Raduán.  
Advocat: Mauro Monllor Blanes.  
Procurador: Antonio Penadés Martínez.  
Part demandada: Isabel María Medina Sáez.  
Objecte del judici: verbals arrendaticis.  
  
Dispositiva  
Estime de forma íntegra la demanda interposada pel procurador dels tribunals senyor Penadés Martínez, en nom i representació de Jorge Monllor Raduán, contra Isabel María Medina Sáez:  
- Declare resolt el contracte d'arrendament subscrit entre ambdues parts sobre l'habitatge siti al carrer de València, número 34, 6é C, d'Alcoi, i les condemne al seu desnonament, amb l'advertència de llançament per al 7 de juny de 2011, a les 10.00 hores, si esdevé ferma la sentència i l'actor sol·licita de forma deguda que s'execute.  
- Condemne la demandada a pagar a l'actor la suma corresponent a les rendes produïdes i impagades fins a la data de la celebració de la vista, corresponents a les mensualitats de setembre a desembre de 2010 i de gener a abril de 2011, cosa que fa un total reclamat de 1.878,50 euros; tot això amb els seus interessos en els termes fixats en el fonament quart d'aquesta sentència i amb la condemna expressa a costes.  
  
Notifiqueu aquesta resolució a les parts i feu-los saber que no és ferma i que s'hi pot interposar un recurs d'apel·lació que podrà preparar-se en aquest Jutjat dins del termini de cinc dies, comptador des de l'endemà de la notificació, d'acord amb la disposició addicional quinzena de la Llei Orgànica del Poder Judicial (LO 1/2009, que modifica la LO 6/1985). La part que prepare un recurs contra aquesta resolució, com a requisit indispensable per a la seua tramitació, haurà de constituir un dipòsit de 50 euros en el compte de dipòsits i consignacions d'aquest Jutjat. Per a materialitzar el dipòsit esmentat, haurà d'especificar en el resguard d'ingrés, en el camp «Concepte», que es tracta d'un «recurs», seguit del codi «02» i la paraula «apel·lació». L'ingrés del dipòsit ha d'acreditar-se amb una còpia del resguard d'ingrés que caldrà presentar juntament amb l'escrit de preparació del recurs. L'obligatorietat del dipòsit inclou les resolucions notificades amb anterioritat a l'entrada en vigor de la Llei Orgànica 1/2009. En són exclosos els litigants que tinguen reconegut el dret d'assistència jurídica gratuïta (Instrucció del secretari general de l'administració de justícia de 4 novembre de 2009). Si el recurs és estimat totalment o parcialment, la part haurà de sol·licitar la devolució del dipòsit mitjançant un escrit que cal presentar davant d'aquest Jutjat, una vegada hi hagen estat tornades les actuacions.  
  
Aquesta és la meua sentència, que pronuncie, mane i firme.  
Publicació. La sentència anterior va ser llegida i publicada per la jutgessa que la subscriu, mentre celebrava audiència pública en el dia de la seua data. En done fe».  
I atés que la demandada esmentada, Isabel María Medina Sáez, es troba en parador desconegut, expedisc aquest edicte a fi que valga de notificació de forma deguda.  
  
Alcoi, 1 de setembre de 2011.- El secretari judicial: Óscar Daniel Ludeña Benítez.